Barry Marshall

Barry James Marshall (Kalgoorlie, Mendebaldeko Australia, 1951ko irailaren 30a) australiar sendagile eta irakaslea da. 2005eko Medikuntzako Nobel Saria jaso zuen Robin Warrenekin batera. Biek jaso zuten saria Helicobacter pylori bakterioa berraurkitzeagatik eta ultzera peptiko gehienak sortzen dituztela frogatzeagatik.

Zortzi urterekin Perthera joan zen familiarekin bizitzera. Mendebaldeko Australiako Unibertsitateko Medikuntza Eskolan ikasi zuen. 1979an Pertheko Errege Ospitalean lanean hasi zen eta han Robín Warren ezagutu zuen. 1982an ultzera peptikoaren eta urdaileko minbiziaren jatorri bakterianoaren hipotesia garatu zuten.

Marshall mikrobiologia klinikoko irakaslea da Mendebaldeko Australiako Unibertsitateko Marshall Zentroan.

Kategoria:Mendebaldeko  Australiako jendea
Kategoria:Australiako medikuak
Kategoria:Mikrobiologoak
Kategoria:Medikuntzako Nobel Saridunak
Kategoria:Royal Societyko kideak